open-index/open-wikipedia-markdown huggingface dataset:
The Marshall Mathers LP

Το ***The Marshall Mathers LP*** είναι το τρίτο στούντιο άλμπουμ του Αμερικανού ράπερ Eminem. Κυκλοφόρησε στις 23 Μαΐου 2000, από την Interscope Records, στις Ηνωμένες Πολιτείες και στις 11 Σεπτεμβρίου 2000, από την Polydor Records, στο Ηνωμένο Βασίλειο. Η παραγωγή του άλμπουμ έγινε κυρίως από τον Dr. Dre και τον Eminem, μαζί με τους The 45 King, Bass Brothers, και Mel-Man.

Το άλμπουμ πούλησε πάνω από 1,76 εκατομμύρια αντίτυπα στις ΗΠΑ μόνο την πρώτη του εβδομάδα. Το 2001, το άλμπουμ κέρδισε το Grammy Award for Best Rap Album (Βραβείο Γκράμι για Καλύτερο Ραπ Άλμπουμ) και ήταν υποψήφιο για το Album of the Year (Βραβείο Γκράμι για Άλμπουμ της Χρονιάς). Το άλμπουμ πιστοποιήθηκε διαμαντένιο από την Recording Industry Association of America στις Ηνωμένες Πολιτείες με πωλήσεις άνω των 10 εκατομμυρίων. Μέχρι τις 13 Μαΐου 2012, ο δίσκος είχε πουλήσει 10,598,000 αντίτυπα στις ΗΠΑ. Μέχρι το 2005 το άλμπουμ είχε πουλήσει πάνω από 19 εκατομμύρια μονάδες παγκοσμίως.

Το *The Marshall Mathers LP* έχει ταξινομηθεί ως ένα από τα καλύτερα hip hop άλμπουμ όλων των εποχών από τα περιοδικά *[[Rolling Stone]]*, *[[Time (περιοδικό)|Time]]*, και *[[XXL (magazine)|XXL]]*. Το *Rolling Stone* τοποθέτησε το άλμπουμ στο νούμερο 7 στην λίστα του με τα καλύτερα άλμπουμ της δεκαετίας του 2000. Το άλμπουμ ταξινομήθηκε στο νούμερο 244 από το *Rolling Stone* στη λίστα τους με Τα 500 Μεγαλύτερα Άλμπουμ Όλων των Εποχών. Το 2010, το Rhapsody το κατέταξε στο νούμερο 1 της λίστας τους με "Τα 10 Καλύτερα Άλμπουμ από Λευκούς Ράπερ".

Ένα sequel του άλμπουμ με τίτλο *[[The Marshall Mathers LP 2]]* ανακοινώθηκε στα 2013 MTV Video Music Awards.

## Λίστα κομματιών

## Παραπομπές


Κατηγορία:Άλμπουμ του 2000
Κατηγορία:Δισκογραφία του Eminem
Κατηγορία:Άλμπουμ με παραγωγή από τον Eminem
Κατηγορία:Άλμπουμ με παραγωγή από τον Dr. Dre
Κατηγορία:Horrorcore άλμπουμ
Κατηγορία:Άλμπουμ από την Interscope Records
Κατηγορία:Άλμπουμ από την Aftermath Entertainment
Κατηγορία:Άλμπουμ από την Interscope-Geffen-A&M
The Slim Shady LP

Το ***The Slim Shady LP*** είναι το δεύτερο στούντιο άλμπουμ από τον Αμερικανό ράπερ Eminem, που κυκλοφόρησε στις 23 Φεβρουαρίου 1999. Δημοσιεύθηκε από την Web Records και την Aftermath Entertainment του Dr. Dre.

## Λίστα κομματιών

;Sample credits
* Το "My Name Is" περιέχει δείγμα από το "I Got The" του Labi Siffre και από το "I Don't Love You" της Millie Jackson
* Το "Guilty Conscience" περιέχει δείγμα από το "Go Home Pigs" του Ronald Stein
* Το "If I Had" περιέχει δείγμα από το "Impeach the President" των The Honey Drippers
* Το "Cum on Everybody" περιέχει δείγμα από το "Gimme What You Got" των Le Pamplemouse
* Το "Bad Meets Evil" περιέχει δείγμα από το "Me & My Girlfriend" του 2Pac και από το "Modaji" του Dave Grusin
* Το "Rock Bottom" περιέχει δείγμα από το "Summertime" των Big Brother & The Holding Company (με την Janis Joplin)
* Το "I'm Shady" είναι βασισμένο στο "Pusherman" του Curtis Mayfield και στο "I'm Your Pusher" του Ice-T
;Σημειώσεις
* Τα "Bitch", "Cum on Everybody", "Just Don't Give a Fuck" και "Still Don't Give a Fuck" έχουν τους τίτλους "Zoe", "Come on Everybody", "Just Don't Give" και "Still Don't Give" στην clean έκδοση του άλμπουμ.

* Το "If I Had" κάνει ελαφρώς αναφορά στην μελωδία του ρεφρέν του "If I Had $1000000" των Barenaked Ladies
* Το "''97 Bonnie & Clyde" είναι μια συγχωνευμένη έκδοση των "Mommy (skit)" και "Just the Two of Us" από το*[[The Slim Shady EP]]*.

## Charts και πιστοποιήσεις

### Εβδομαδιαία charts

### Πιστοποιήσεις

## Παραπομπές

## Εξωτερικοί συνδέσμοι
* Popular Opinions - ''Can It Be It Was All So Shady Then - The Slim Shady LP Revisited'', Ανακτήθηκε στις 26 Φεβρουαρίου 2010.
* The Slim Shady LP Lyrics

Κατηγορία:Άλμπουμ του 1999
Κατηγορία:Δισκογραφία του Eminem
Κατηγορία:Άλμπουμ με παραγωγή από τον Eminem
Κατηγορία:Άλμπουμ με παραγωγή από τον Dr. Dre
Κατηγορία:Horrorcore άλμπουμ
Κατηγορία:Άλμπουμ από την Interscope Records
Κατηγορία:Άλμπουμ από την Aftermath Entertainment
Κατηγορία:Άλμπουμ από την Web Entertainment
Encore (άλμπουμ του Eminem)

To ***Encore*** είναι το πέμπτο studio album του Αμερικανού ράπερ Eminem.

## Λίστα κομματιών

## Παραπομπές

Κατηγορία:Άλμπουμ του 2004
Κατηγορία:Δισκογραφία του Eminem
Κατηγορία:Άλμπουμ με παραγωγή από τον Eminem
Κατηγορία:Άλμπουμ με παραγωγή από τον Dr. Dre
Κατηγορία:Άλμπουμ με παραγωγή από τον Mark Batson
Κατηγορία:Άλμπουμ με παραγωγή από τον Mike Elizondo
Κατηγορία:Άλμπουμ από την Aftermath Entertainment
Κατηγορία:Άλμπουμ από την Interscope Records
Κατηγορία:Άλμπουμ από την Shady Records
Κατηγορία:Άλμπουμ από την Interscope-Geffen-A&M
Κέρβερος (δορυφόρος)

Ο **Κέρβερος** () είναι ένας φυσικός δορυφόρος του πλανήτη νάνου Πλούτωνα. Είναι ο τέταρτος δορυφόρος κατά σειρά απόστασης από τον πλανήτη, ανάμεσα στη Νύχτα και την Ύδρα και ο δεύτερος μικρότερος γνωστός φυσικός δορυφόρος του Πλούτωνα, μετά τη Στύγα.

## Ανακάλυψη
μικρογραφία|left|280px|Κέρβερος στην εικόνα ανακάλυψής
Ανακαλύφθηκε σε φωτογραφίες του διαστημικού τηλεσκοπίου Χαμπλ από την Pluto Companion Search Team, στις 28 Ιουνίου του 2011 σε μια έρευνα των επιστημόνων για να εντοπίσουν δακτυλίους γύρω από τον Πλούτωνα. Η ανακάλυψή του ανακοινώθηκε επισήμως στις 20 Ιουλίου του 2011 και του δόθηκε η προσωρινή ονομασία **S/2011 (134340) 1** και **S/2011 P 1** ή ανεπίσημα P4. Αργότερα, έγινε αντιληπτό στους επιστήμονες ότι ο δορυφόρος απεικονιζόταν και στις φωτογραφίες τις 15ης Φεβρουαρίου του 2006 και τις 25ης Ιουνίου του 2010. Δεν απεικονιζόταν σε παλιές εικόνες του Πλούτωνα, επειδή ο χρόνος έκθεσης της κάθε απεικόνισης ήταν μικρότερος αυτού του 2011, που διήρκεσε 8 λεπτά.

## Σχηματισμός

Ο Κέρβερος αποτελεί θραύσμα, όπως και οι άλλοι δορυφόροι του Πλούτωνα, μιας σύγκρουση του Πλούτωνα με ένα άλλο σώμα της Ζώνης του Κάιπερ.

left|thumb|250px|Η τροχιά των τεσσάρων δορυφόρων του Πλούτωνα γύρω από αυτόν.

## Εξερεύνηση

Οι πρώτες εικόνες του δορυφόρου πάρθηκαν από το διαστημικό τηλεσκόπιο Χαμπλ (ΔΤΧ). Από αυτές δεν φαίνονται τα χαρακτηριστικά της επιφάνειας του. όμως, ο βολιστήρας Νέοι Ορίζοντες, που θα φτάσει στο σύστημα του Πλούτωνα τον Ιούλιο του 2015, θα πραγματοποιήσει κοντινά περάσματα από τον δορυφόρο και θα στείλει στη Γη φωτογραφίες της επιφάνειάς του.

## Ονομασία

Το όνομα S/2011 P 1, είναι προσωρινό και υποδηλώνει πως ο δορυφόρος με αυτό το όνομα είναι ο πρώτος δορυφόρος του Πλούτωνα που ανακαλύφθηκε το έτος 2011. Είναι πιθανό να προταθεί στη ΔΑΕ ένα όνομα για τον δορυφόρο από την επιστημονική ομάδα που τον ανακάλυψε, λίγες εβδομάδες μετά την ανακάλυψή του. Σύμφωνα με τον επικεφαλής της ομάδας αυτής, θα δοθεί στον δορυφόρο ένα όνομα που έχει σχέση με τον Άδη, από την Ελληνική μυθολογία. Τελικά με βάση ψηφοφορία επιλέχθηκε το όνομα Κέρβερος.

## Παραπομπές


## Εξωτερικοί σύνδεσμοι
* Κέρβερος από την Εξερεύνηση του Ηλιακού Συστήματος της NASA 
* Οι δορυφόροι του Πλούτωνα από τον Σκοτ Σέπαρντ 

Κατηγορία:Φυσικοί δορυφόροι Πλούτωνα
Κατηγορία:Δορυφόροι μεταποσειδώνιων αντικειμένων
Φρέντερικ Κένυον

Ο Σερ **Φρέντερικ Κένυον** (αγγλ. Sir *Frederic George Kenyon*) (1863-1952) υπήρξε Βρετανός παλαιογράφος και λόγιος της εκκλησιαστικής και κλασικής φιλολογίας.

## Βιογραφικά στοιχεία
Γεννήθηκε στις 15 Ιανουαρίου 1863 στο Λονδίνο. Πατέρας του ήταν ο Τζων Ρόμπερτ Κένυον. Σπούδασε στο πανεπιστήμιο της Οξφόρδης. Το 1889 διορίστηκε στο Βρετανικό Μουσείο, όπου έγινε διευθυντής και ανώτατος βιβλιοθηκάριος το 1909. Τιμήθηκε για τις υπηρεσίες του με τον τίτλο ευγενείας του σερ το έτος 1912. Το 1920 διορίστηκε πρόεδρος της Βρετανικής Αρχαιολογικής Σχολής των Ιεροσολύμων. Αφού συνταξιοδοτήθηκε αφιερώθηκε στην μελέτη των αρχαίων παπύρων. Μελέτησε την Παλαιά και ιδιαίτερα την Νέα Διαθήκη, αναλύοντας τα ιστορικά δεδομένα που αναφέρονται στα κείμενα. Απεβίωσε στις 23 Αυγούστου 1952. Κόρη του ήταν η αρχαιολόγος Καθλήν Κένυον.

## Συγγράμματα
* 1891: Aristotelous Ἀθηναιων Πολιτεια. Aristotle on the Constitution of Athens; edited by F. G. Kenyon. London: Printed by order of the Trustees of the British Museum
* 1891: *Classical Texts from Papyri in the British Museum: Including the Newly Discovered Poems of Herodas, with Autotype Facsimiles of MSS*; edited by F. G. Kenyon. London: British Museum. 
* 1895: ''Our Bible and the Ancient Manuscripts'', Eyre and Spottiswoode, London, 1896
* 1897: *The Letters of Elizabeth Barrett Browning*; edited with biographical additions by Frederic G. Kenyon. 2 vol. London: John Murray. Gutenberg fulltext
* 1899: The Palaeography of Greek papyri: With Twenty Facsimiles and a Table of Alphabets
* 1900: *Facsimiles of Biblical Manuscripts in the British Museum Printed by Order of the Trustees*. London. 
* 1901: ''Handbook to the textual criticism of the New Testament'' (1st ed.)
* 1912: ''Handbook to the textual criticism of the New Testament'' (2nd ed.)
* 1914: Aristotle, *The Athenian Constitution*; translated by Frederic G. Kenyon. London: G. Bell Gutenberg fulltext 
* 1915: 
* 1932: *Books and Readers in Ancient Greece and Rome* Oxford: Clarendon Press. (2nd ed. 1951)
* 1933: *Recent Developments in the Textual Criticism of the Greek Bible* (Schweich Lectures for 1932) London: Oxford University Press
* 1933-41: *The Chester Beatty Biblical Papyri: Descriptions and Texts of Twelve Manuscripts on Papyrus of the Greek Bible*. London: Emery Walker. 
* 1936: *The Story of the Bible: A Popular Account of How It Came to Us* London: J. Murray
* 1940: *The Bible and Archaeology*. London: G. Harrap / New York: Harper & Row
* 1948: *The Bible and Modern Scholarship* (Ethel M. Wood Lecture) London: J. Murray.

## Παραπομπές


## Εξωτερικοί σύνδεσμοι

* 
* ''The Master's Seminary Journal'' 1:10 (Spring 1999), 42

Κατηγορία:Παλαιογράφοι
Λεωνίδας Μαλαμίδης

Ο **Λεωνίδας Μαλαμίδης** ήταν Έλληνας Μακεδονομάχος, οπλαρχηγός από το Ροδολίβος Σερρών.

## Βιογραφικά στοιχεία
Ο Λεωνίδας Μαλαμίδης γεννήθηκε στα τέλη του 19ου αιώνα στο Ροδολίβος Σερρών. Εντάχθηκε το 1907 στο σώμα του Κωνσταντίνου Νταή (*καπετάν Τσάρα)*, που δρούσε στην περιοχή των Σερρών εναντίον των Βουλγάρων κομιτατζήδων. Σύντομα αναδείχθηκε σε πρωτοπαλίκαρο του Κ. Νταή και τέθηκε επικεφαλής ένοπλης ομάδας. Το Μάιο του 1908 με δύο άντρες της ομάδας του, πέτυχε την εκτέλεση 18 Βουλγάρων κομιτατζήδων στην οδό Δράμας - Καβάλας, στη θέση Μπουνάρμπασι, κοντά στο Άνω Κεφαλάρι Δράμας. Έδρασε με το σώμα του, στις περιοχές Φυλλίδας, Δράμας και Δοξάτου. Τον Ιούλιο του 1908 με την επανάσταση των Νεοτούρκων παρέδωσε τον οπλισμό του. Κατά τον Α΄ και Β΄ Βαλκανικούς Πολέμους σχημάτισε ένοπλο εθελοντικό σώμα και συμμετείχε στις επιχειρήσεις από τις 26 Νοεμβρίου του 1912 έως τις 16 Ιουνίου του 1913, συνεργαζόμενος με τον αξιωματικό Κ. Νταή και τον ταγματάρχη Παναγιώτη Γαργαλίδη, συνεισφέροντας στην προσπάθεια απελευθέρωσης της περιοχής των Σερρών από τους Βούλγαρους.

## Παραπομπές


Κατηγορία:Μακεδονομάχοι
Δρύμου

Η **Δρύμου** είναι κοινότητα της επαρχίας Πάφου στην Κύπρο.

## Τοποθεσία
Η Δρύμου βρίσκεται σε απόσταση 27 χιλιομέτρων βορειοανατολικά της Πάφου, σε υψόμετρο 485 μέτρων από την επιφάνεια της θάλασσας. Στα βόρεια συνορεύει με τη Σίμου, στα ανατολικά με τη Λάσα, στα νότια με τη Δρυνιά, στα νοτιοδυτικά με το Στρουμπί και στα ανατολικά με τη Γιόλου. 

## Ονομασία
Η ονομασία *Δρύμου* προέρχεται από την αρχαία ελληνική λέξη *δρυμός*. Δρυμός σημαίνει τόπος με πολλούς δρύες.

## Πληθυσμός
Ο πληθυσμός της Δρύμου γνώρισε αυξομειώσεις. Έφτασε στο αποκορύφωμα του το 1946. Στη συνέχει ακολούθησε μείωση του πληθυσμού, η οποία διήρκεσε για δεκαετίες. Στην τελευταία απογραφή (2011) παρουσίασε αύξηση.

Ο πίνακας που ακολουθεί παρουσιάζει τον πληθυσμό της κοινότητας όπως καταγράφηκε στις απογραφές πληθυσμού που έγιναν στην Κύπρο.

## Παραπομπές


Κατηγορία:Κοινότητες της Επαρχίας Πάφου
Ψαθονήσι Σύρου

*Για νησίδες με το ίδιο όνομα δείτε το λήμμα: [[Ψαθονήσι (αποσαφήνιση)]]*

Το **Ψαθονήσι** είναι μικρή ακατοίκητη βραχονησίδα που βρίσκεται έξω από τον κόλπο του χωριού Φοίνικας, στο νοτιοδυτικό τμήμα της Σύρου. 

Διοικητικά ανήκει στη Δημοτική Ενότητα Ποσειδωνίας, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Ποσειδωνίας.

## Εξωτερικοί σύνδεσμοι
*Δήμος Σύρου - Ερμούπολης 

## Παραπομπές


Κατηγορία:Βραχονησίδες της Σύρου
Διδύμη Σύρου

Η **Διδύμη** ή **Γάιδαρος** ή **Γαϊδουρονήσι** είναι μικρή ακατοίκητη βραχονησίδα που βρίσκεται απέναντι από το λιμάνι της Ερμούπολης, στο ανατολικό τμήμα της Σύρου.

Διοικητικά ανήκει στη Δημοτική Ενότητα Ερμουπόλεως, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης υπαγόταν στον Δήμο Ερμουπόλεως.

Το νησί διαθέτει ένα μεγάλο φάρο και μερικές μικρές παραλίες. Σε κοντινή απόσταση βρίσκεται η επίσης ακατοίκητη βραχονησίδα Στρογγυλό.

## Φάρος Διδύμης
μικρογραφία|αριστερά|Ο φάρος της Διδύμης.
Ο φάρος του νησιού θεμελιώθηκε με βασιλική δαπάνη στις 25 Ιανουαρίου 1834 για το πρώτο έτος της βασιλείας του Όθωνα. Αρχιτέκτονας ήταν ο Βαυαρός Γιόχαν Ερλάχερ, ενώ κατασκευάστηκε από τη Γαλλική εταιρεία φάρων.

Εντάχθηκε στο Ελληνικό φαρικό δίκτυο μετά τους Βαλκανικούς Πολέμους το 1912-13. Στη διάρκεια του Β΄ Παγκοσμίου Πολέμου καταστράφηκε ένα μέρος του φάρου. Επισκευάστηκε το 1948 και από τότε λειτουργεί εκπέμποντας ένα λευκό φωτισμό κάθε 2 λεπτά. 

Το ύψος του κυλινδρικού του πύργου είναι 29,5 μέτρα και τό εστιακό του ύψος είναι 68,3 μέτρα. Είναι ο πιo παλιός και ταυτόχρονα ψηλότερος φάρος του Ελληνικού φαρικού δικτύου. Είναι ο πρώτος με περιστρεφόμενο μηχανισμό στο Αιγαίο και από τους σπανιότερους ελληνικούς τύπους με το φαρόσπιτο στο ισόγειο.

## Παραπομπές


## Εξωτερικοί σύνδεσμοι
* Δήμος Σύρου - Ερμούπολης 
* Faroi.com/gr 

Κατηγορία:Βραχονησίδες της Σύρου
Κούκλια Πάφου

Τα **Κούκλια** είναι κοινότητα της επαρχίας Πάφου στην Κύπρο, περίπου 16 χιλιόμετρα ανατολικά από την πόλη της Πάφου. Το χωριό είναι χτισμένο στην περιοχή «Παλαίπαφος», τη μυθική γενέτειρα της Αφροδίτης, της Ελληνίδας θεάς του έρωτα και της ομορφιάς, που έγινε το κέντρο της λατρείας της στον αρχαίο κόσμο. Λόγω της αρχαίας θρησκευτικής τους σημασίας και της αρχιτεκτονικής, τα Κούκλια εγγράφηκαν στον Κατάλογο Παγκόσμιας Κληρονομιάς της UNESCO μαζί με την Κάτω Πάφο το 1980.

Οι αρχαιολογικές εργασίες συνεχίζονται στην τοποθεσία από το 2006, και ερείπια της αρχαίας πόλης και του ιερού διακρίνονται σήμερα.

## Ιστορία
Από το 1200 περίπου π.Χ., η Παλαιπάφος ήταν σημαντικό θρησκευτικό κέντρο διάσημο σε όλην την Κύπρο, αλλά και σε όλη τη Μεσόγειο. Ωστόσο, έγινε επίσης πόλη και έδρα εξουσίας για την οποία λίγα είναι ακόμη γνωστά σήμερα.

Η Πάφος ήταν επίσης βασίλειο και η πόλη ήταν πρωτεύουσα της περιοχής.

Όταν ο τελευταίος βασιλιάς της Παλαιπάφου, Νικοκλής, μετέφερε την πρωτεύουσά του στα τέλη του 4ου αιώνα π.Χ. στη νεοϊδρυθείσα Νέα Πάφο, περίπου 16 χλμ. δυτικά, η παλαιά πόλη διατήρησε μέρος της σημασίας της χάρη στη συνέχιση της λατρείας στον ναό της Αφροδίτης. Κατά τη ρωμαϊκή περίοδο έγινε το κέντρο της νεοσύστατης συνομοσπονδίας «Κοινόν Κυπρίων», που ασχολούνταν με τα θρησκευτικά θέματα, τη λατρεία του Ρωμαίου αυτοκράτορος και ήλεγχε τα χάλκινα νομίσματα της νήσου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

## Παραπομπές


Κατηγορία:Κοινότητες της Επαρχίας Πάφου
Ρίχαρντ φον Βάιτσζεκερ

Ο ** Ρίχαρντ φον Βάιτσζεκερ** (*Richard von Weizsäcker*, 1920-2015) ήταν Πρόεδρος της Γερμανίας από τo 1984 ως τo 1994.

## Βιογραφία
Γεννήθηκε στις 15 Απριλίου 1920 στο νέο ανάκτορο της Στουτγκάρδης και ήταν γιός του διπλωμάτη Ερνστ φον Βάιτσζεκερ (*Ernst von Weizsäcker*) και της Μαριάννε φον Γκρέβενιτς (*Marianne von Graevenitz*). Όταν ήταν 17 ετών μετέβη στη Βρετανία, όπου σπούδασε φιλοσοφία και ιστορία στο κολλέγιο Μπάλιολ της Οξφόρδης, και στη συνέχεια φοίτησε στο Πανεπιστήμιο της Γκρενόμπλ στη Γαλλία.

Ο φον Βάιτσεκερ ήταν μέλος του Χριστιανοδημοκρατικού Κόμματος της Γερμανίας. Το 1974 ήταν υποψήφιος στις προεδρικές εκλογές χωρίς επιτυχία. Διετέλεσε δήμαρχος του Δυτικού Βερολίνου από το 1981 μέχρι το 1984 και Πρόεδρος της Ομοσπονδιακής Δημοκρατίας της Γερμανίας από το 1984 μέχρι το 1994. Κατά τη διάρκεια της περιόδου της θητείας του επιτεύχθηκε η γερμανική ενοποίηση μέσω της ενσωμάτωσης του εδάφους της πρώην Λαοκρατικής Δημοκρατίας της Γερμανίας στην Ομοσπονδιακή Δημοκρατία της Γερμανίας, και έτσι έγινε ο πρώτος πρόεδρος της επανενωμένης Γερμανίας.

Ψηφίστηκε από όλα τα κόμματα του κοινοβουλίου και ήταν ιδιαίτερα δημοφιλής στον γερμανικό λαό.

Απεβίωσε στις 31 Ιανουαρίου 2015.

### Οικογένεια
Ο Βάιτσζεκερ είχε 4 παιδιά από τη σύζυγό του, Μαριάνα φον Κρέτσμαν. Ένα από τα παιδιά του, ο Φριτς, δολοφονήθηκε από έναν ένοπλο με μαχαίρι στις 19 Νοεμβρίου 2019, ενώ δίδασκε στην κλινική Schlosspark-Klinik στο Βερολίνο, όπου εργαζόταν.

## Παραπομπές


Κατηγορία:Πρόεδροι της Γερμανίας
Πύργοι Θερμής Λέσβου

Οι **Πύργοι Θερμής** είναι παραθαλάσσιο χωριό της Λέσβου με υψόμετρο 10 μέτρα.

## Γεωγραφία - Αξιοθέατα
Οι Πύργοι Θερμής βρίσκονται στα ανατολικά παράλια της Λέσβου σε απόσταση 10 χλμ, Β. - ΒΔ. από τη Μυτιλήνη. Είναι γνωστοί για τους πύργους που υπάρχουν στην περιοχή τους και σε αυτούς οφείλει την ονομασία τους. Οι πύργοι Αγγελάτου και Χαδούλη, ο ενοριακός ναός του Αγίου Νικολάου (1815) με τον περίβολό του καθώς και οι βρύσες στην Παναγία Τρουλωτή και αριστερά της αμαξωτής οδού  έχουν χαρακτηρισθεί ως ιστορικά διατηρητέα μνημεία.

## Διοικητικά
Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Παναγία, αποτελούν την κοινότητα Πύργων Θερμής που υπάγεται στη δημοτική ενότητα Λουτροπόλεως Θερμής του Δήμου Μυτιλήνης και σύμφωνα με την απογραφή του 2011 έχει πληθυσμό 450 κατοίκους, ενώ το 2001 είχαν πληθυσμό 372. Το 1924 συστάθηκε για πρώτη φορά κοινότητα Πύργων Θέρμης με έδρα τον οικισμό και μέχρι τις 31 Δεκεμβρίου του 2010 ανήκαν στο Δήμο Λουτροπόλεως Θερμής και αποτελούσαν Δημοτικό διαμέρισμα.

### Δημογραφικά στοιχεία
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Εξωτερικοί σύνδεσμοι
* Αρχαιολογικός χώρος Θερμής στους Πύργους Θερμής Λέσβου 

## Παραπομπές


Κατηγορία:Δήμος Μυτιλήνης
Κατηγορία:Χωριά της περιφερειακής ενότητας Λέσβου
1253 Φρισία

Η **Φρισία (Frisia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,889. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από τη Φρισία.

## Φυσικά χαρακτηριστικά
Η μέση διάμετρος της Φρισίας εκτιμάται σε 26,0 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0657. Είναι άγνωστο αν και με ποια περίοδο περιστρέφεται η Φρισία γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φρισια
1254 Ερφορδία

Η **Ερφορδία (Erfordia)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,459. Ανακαλύφθηκε το 1932 από τον Αργεντινό αστρονόμο Χουάν Χάρτμαν, που παρατηρούσε από τη Λα Πλάτα της Αργεντινής και της έδωσε το όνομα της γενέτειράς του Ερφούρτης σε εξαγγλικανισμένη μορφή.

## Φυσικά χαρακτηριστικά
Η μέση διάμετρος της Ερφορδίας εκτιμάται σε 45,48 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0409. Η Ερφορδία περιστρέφεται γύρω από τον εαυτό της μία φορά κάθε 12 ώρες και 17 λεπτά (Brinsfield 2009).

## Εξωτερικοί σύνδεσμοι
* Τροχιά από το JPL (Java) / Εφημερίδα

Ερφορδια
Βαρβαρούσα Σύρου

Η **Βαρβαρούσα** είναι μικρή βραχονησίδα στο βορειοδυτικό τμήμα της Σύρου. Διοικητικά ανήκει στη Δημοτική Ενότητα Άνω Σύρου, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Άνω Σύρου. Στην απογραφή του 2011 είχε πληθυσμό 2 ατόμων.

## Παραλία Βαρβαρούσας
Η βραχονησίδα βρίσκεται στην είσοδο ενός μικρού όρμου (του Αετού) της Σύρου, του οποίου η παραλία έχει πάρει το ίδιο όνομα με τη βραχονησίδα. Η συγκεκριμένη παραλία είναι ερημική και απέχει περίπου 12 χιλιόμετρα από την Ερμούπολη. Η πρόσβαση σε αυτή γίνεται είτε με σκάφος (κατά τους καλοκαιρινούς μήνες σταματούν αρκετά ιστιοπλοϊκά σκάφη εκεί, ενώ υπάρχει και τακτικό δρομολόγιο με καΐκι από το χωριό Κίνι) είτε με πεζοπορία από κοντινές περιοχές.

Το μικρό κτίσμα στην άκρη του κόλπου φτιάχτηκε το 1981 από τον αρχιτέκτονα Ιωσήφ Στεφάνου (Ομότιμο Καθηγητή ΕΜΠ) πάνω σε υπάρχουσα πέτρινη κατασκευή, και ανήκει στον ίδιο και τη σύζυγό του, αρχιτέκτονα-πολεοδόμο Ιουλία Στεφάνου.

## Εξωτερικοί σύνδεσμοι
*Δήμος Σύρου - Ερμούπολης

## Παραπομπές


Κατηγορία:Βραχονησίδες της Σύρου
Κατηγορία:Παραλίες της Σύρου
Παλάτι του Κοινοβουλίου (Βουκουρέστι)

Το **Παλάτι της Βουλής** στο Βουκουρέστι της Ρουμανίας, που παλαιότερα ήταν γνωστό ως το **Παλάτι του Λαού**, είναι χτισμένο σε ένα λόφο της ρουμανικής πρωτεύουσας, κοντά στην πλατεία Ουνίρι (*Unirii*), είναι το μεγαλύτερο κτίριο της Ευρώπης και το δεύτερο σε επιφάνεια οικοδόμημα στον κόσμο μετά το αμερικανικό Πεντάγωνο στην Ουάσινγκτον των Η.Π.Α. 

Άρχισε να χτίζεται το 1984, με εντολή του κομμουνιστή προέδρου της Ρουμανίας Νικολάε Τσαουσέσκου (Nicolae Ceaușescu, 1918 - 1989), με σκοπό να στεγάσει τις εργασίες της Κεντρικής Επιτροπής του Κ. Κ. Ρουμανίας, το γραφείο του προέδρου, καθώς και διάφορα υπουργεία και κρατικές υπηρεσίες. Μέχρι το 1989, που ο Τσαουσέσκου ανατράπηκε από την εξουσία, μόνο η στέγη του έμενε να ολοκληρωθεί. Μέσα στα πέντε χρόνια της οικοδόμησής του, από το 1984 ως το 1989, εργάστηκαν ασταμάτητα 20.000 εργάτες σε 3 εναλλασσόμενες 8ωρες βάρδιες των 24 ωρών. 

Η σχεδίαση του οικοδομήματος, σε ψευδονεοκλασικό ρυθμό, ανατέθηκε από τον ίδιο τον Τσαουσέσκου σε μια νεαρή και άγνωστη αρχιτέκτονα, την Άνκα Πετρέσκου (Anca Petrescu),  πλην όμως για την κατασκευή του χρησιμοποιήθηκαν πάνω από 700 αρχιτέκτονες. Προκειμένου να χτιστεί το κολοσσιαίο αυτό μέγαρο, ισοπεδώθηκε το 20% του ιστορικού κέντρου της ρουμανικής πρωτεύουσας. Ιστορικά μνημεία κατεδαφίστηκαν: δώδεκα έξοχης αρχιτεκτονικής εκκλησίες και δύο συναγωγές, καθώς και 7.000 περίπου σπίτια, απελευθερώνοντας μια έκταση πέντε τετραγωνικών χιλιομέτρων. 

Το Παλάτι του Λαού, όπως λέγεται, το εμπνεύστηκε ο Τσαουσέσκου από μια επίσκεψή του στη Βόρεια Κορέα, όπου εντυπωσιάστηκε από την επιβλητική μεγαλοπρέπεια των κυβερνητικών κτιρίων. Το σοσιαλιστικής έμπνευσης αυτό κτίριο, ύψους 80 περίπου μέτρων και επιφάνειας 330.000 τετραγωνικών μέτρων, έχει 14 ορόφους με 3.200 δωμάτια, 60 διαδρόμους, 60 αίθουσες υποδοχής και 20 μέτρα κάτω από τη γη ένα τεράστιο αντιπυρηνικό καταφύγιο. Είναι φτιαγμένο από μάρμαρο, 3.500 τόνους κρύσταλλο και 900.000 τόνους ξύλο. Το κόστος της οικοδόμησής του ανήλθε στο 30% του ακαθάριστου εθνικού προϊόντος της Ρουμανίας. 

Μετά την πτώση και την εκτέλεση του Τσαουσέσκου, το Παλάτι του Λαού έγινε αντικείμενο έντονων συζητήσεων. Προτάθηκε μάλιστα και η κατεδάφισή του. Τελικά, η ρουμανική εθνοσυνέλευση αποφάσισε να μεταφέρει τις εργασίες της σε ένα μέρος του κτιρίου, το οποίο έχει πλέον μετονομαστεί σε «Παλάτι της Βουλής». Σήμερα στεγάζει τη Βουλή και τη Γερουσία, ένα διεθνές συνεδριακό κέντρο . Κάποιες αίθουσες παραμένουν ανοικτές στο κοινό.

## Παραπομπές


## Πηγές
• “1001 Buildings You Must See Before You Die”, p.891: Parliament Palace, General Editor Mark Irving, Cassell Illustrated, London, 2008.

## Εξωτερικοί σύνδεσμοι
* 

Κατηγορία:Κοινοβούλια
Κατηγορία:Μουσεία στη Ρουμανία
Κατηγορία:Κτίρια και κατασκευές στη Ρουμανία
Κατηγορία:Βουκουρέστι
Ωκεάνια διασπορά

Η **ωκεάνια διασπορά** είναι μορφή βιολογικής διασποράς που συμβαίνει όταν μεταφέρονται οργανισμοί από μία μάζα γης σε μία άλλη πάνω σε μάζες επιπλέουσας βλάστησης. Τέτοια κομμάτια βλάστησης συχνά επιπλέουν κατά των ρουν μεγάλων ποταμών σε τροπικές περιοχές και ξεβράζονται στη θάλασσα, περιστασιακά έχοντας και παγιδευμένα ζώα πάνω τους. Αυτό αναφέρεται συχνά και ως *συμβάν επίπλευσης* (*rafting event*).

Η επίπλευση έχει παίξει σημαντικό ρόλο στον αποικισμό απομονωμένων μαζών γης, όπως η Μαδαγασκάρη, η οποία ήταν απομονωμένη για ~120 εκατομμύρια χρόνια (Ma), και η Νότια Αμερική η οποία ήταν απομονωμένη για το μεγαλύτερο μέρος του Καινοζωικού αιώνα. Και οι δύο αυτές μάζες γης φαίνεται ότι δέχτηκαν πρωτεύοντα με αυτόν τον μηχανισμό. Σύμφωνα με γενετικά στοιχεία, ο κοινός πρόγονος των λεμούριων της Μαδαγασκάρης φαίνεται ότι διέσχισε το Κανάλι της Μοζαμβίκης με επίπλευση πριν 60 με 50 εκατομμύρια χρόνια. Παρομοίως, οι μαϊμούδες του Νέου Κόσμου, πιστεύεται ότι προέρχονται από την Αφρική και επέπλευσαν στην Νότια Αμερική κατά το Ολιγόκαινο, όταν οι δύο ήπειροι ήταν πολύ πιο κοντά η μία στην άλλη από ότι είναι σήμερα. Η Μαδαγασκάρη φαίνεται επίσης ότι δέχτηκε με αυτό τον τρόπο και τα τενρέκ (25-42 Ma πριν), τους νεσομυΐδες (20-24 Ma πριν) και τους ευπλερίδες (19-26 Ma πριν), και η Νότια Αμερική τα καβιόμορφα τρωκτικά (πάνω από 30 Ma πριν).

Από τα ερπετά, αρκετά είδη ιγκουανιδών στον Νότιο Ειρηνικό, υπάρχει η υπόθεση ότι κατάγονται από ιγκουάνα που επέπλευσαν πάνω από 8000 χλμ. από την Κεντρική ή τη Νότια Αμερική. Μια εναλλακτική θεωρία περιλαμβάνει μία υποθετική γενεαλογία εξαφανισμένων πλέον ιγκουάνα από την Αυστραλία ή την Ασία. Παρομοίως, σαύρες των συγγενικών ειδών *[[Mabuya]]* και *[[Trachylepis]]* φαίνεται ότι επέπλευσαν δια μήκος του Ατλαντικού από την Αφρική στην Νότια Αμερική και το αρχιπέλαγος Φερνάντο ντε Νορόνια αντίστοιχα, κατά τα τελευταία 9 Ma. Σαύρες της ίδιας ομάδας έχουν επίσης επιπλεύσει από την Αφρική ως τα νησιά του Πράσινου Ακρωτηρίου, τη Μαδαγασκάρη, τις Σεϋχέλλες, τις Κομόρες και την Σοκότρα.

Ο αποικισμός ομάδων νησιών μπορεί να συμβεί από επαναληπτική διαδικασία επίπλευσης (*island hopping*). Με αυτό τον τρόπο φαίνεται ότι αποικίστηκε η Καραϊβική από διάφορες ομάδες θηλαστικών Νοτιοαμερικανικής προέλευσης.

Ωστόσο, η ωκεάνια διασπορά εδαφόβιων ειδών δεν συμβαίνει πάντα με επίπλευση. Σε κάποιες περιπτώσεις, το κολύμπι, η απλώς το ζώο μόνο του να επιπλέει, είναι αρκετά. Χελώνες του γένους *[[Chelonoidis]]* έφτασαν στη Νότια Αμερική από την Αφρική το Ολιγόκαινο, βοηθούμενες πιθανώς από την ικανότητά τους να επιπλέουν με το κεφάλι πάνω, και να επιβιώνουν έως και έξι μήνες χωρίς τροφή ή γλυκό νερό.

## Παραπομπές


Κατηγορία:Εξελικτική βιολογία
Suzuki XF650 Freewind

Η μοτοσυκλέτα **XF 650 Freewind** είναι μοντέλο της Suzuki, που στηρίχθηκε στο πετυχημένο σε πωλήσεις μοντέλο F650 της BMW και το DR650 της Suzuki.

Η παραγωγή ξεκίνησε το 1997 και συνεχίστηκε έως και το 2003.

Πρόκειται για μία μονοκύλινδρη μηχανή που ανήκει στην κατηγορία των ντιούαλ-σπορ (*dual-sport*), όπου η εντούρο (*enduro*) συναντά την σπορτ τούρινγκ (*sport touring*) καθιστώντας την ιδανική τόσο για εντός όσο και για εκτός δρόμου διαδρομές.

Το μέγεθος και οι επιδόσεις της, δίνουν στον αναβάτη την δυνατότητα να διανύσει μεγάλες αποστάσεις με χαρακτηριστική άνεση, όπως επίσης να κινηθεί με ευκολία στους δρόμους της πόλης ακόμα και σε ώρες αιχμής.

Η ευελιξία, η ευκολία οδήγησης από αρχάριους αναβάτες και η ευκολία συντήρησης την κατέστησε ιδιαίτερα δημοφιλή σε πολλές σχολές οδήγησης.

Ενώ η εμφάνιση που κληρονόμησε από την BMW και τα υψηλά χαρακτηριστικά του κινητήρα που κληρονόμησε από την DR650 την κατέστησαν ιδιαίτερα αγαπητή στο αγοραστικό κοινό του χώρου της μοτοσυκλέτας σημειώνοντας ανάλογη εμπορική επιτυχία και αναγνωρισιμότητα.

Όλα αυτά σε συνδυασμό με την επάρκεια ανταλλακτικών και την εύκολη πρόσβαση σ' αυτά (που εγγυάται το μέγεθος της κατασκευάστριας εταιρείας) είναι οι λόγοι που - παρά την παύση της παραγωγής του συγκεκριμένου μοντέλου - συνεχίζει έως σήμερα να βρίσκεται πρώτη στις προτιμήσεις στην αγορά των μεταχειρισμένων.

## Χαρακτηριστικά.

### Επιδόσεις.
*Ισχύς: 48ΗΡ/7000rρm
*Ροπή: 5,81 kg.m/5.000 rpm
*Τελική: 168 km/h

### Κινητήρας.
*644cc 4Τ/1 Κ
*αερο/ελαιό-ψυκτος
*4 βαλβίδες
*Διαμ. Χ Διαδ. (mm): 100 Χ 82
*Συμπίεση: 9.5:1
*Ανάφλεξη: Ψηφιακή Τροφοδοσία: 2 BSR 32

### Εκκίνηση.
*Μίζα

### Μετάδοση.
*5 ταχύτητες αλυσίδα

### Πλαίσιο.
*Μονό, κλειστό ατσάλινο κυκλικής διατομής Κάστερ: 28° Μεταξόνιο: 1465mm
*Ύψος σέλας: 830mm
*Βάρος Κενή: 162kg Ρεζερβουάρ/ ρεζ (It): 18,5/0

### Αναρτήσεις.
*Εμπρός: Τηλεσκοπικό πιρούνι 43mm.
*Πίσω: Αιωρούμενος βραχίονας, με μονό αμορτισέρ αερίου-λαδιού, προφόρτιση απόσβεση επαναφοράς.

### Φρένα.
*Εμπρός; Δίσκος 285mm, με δαγκάνα 2 εμβόλων
*Πίσω: Δίσκος 240mm, με δαγκάνα 1 εμβόλου.

### Ελαστικά.
*100/90-19 , 130/80-17

### Συντήρηση.
*Ρύθμιση βαλβίδων:12:000km
*Διάκενο βαλβίδων ΕΙΣ/ΕΞ(mm):0.08-0,13/0,17-0,22
*Αλλαγή λαδιού:6.000km.

### Μετρήσεις.
*Ισχύς στον τροχό: 40,4/6.200rpm,
*Ροπή στον τροχό: 4;9kg.m/4.300, Τελική: 168km
*Μέση κατανάλωση: 15 km/It.
*Επιτάχυνση (0-400): 13,70"
*Επιτάχυνση (0-100km/h): 4,9"
*Βάρος (γεμ.): 179kg

## Πλεονεκτήματα.
*Η θέση οδήγησης.
*Η χαμηλή κατανάλωση.
*Η ευκολία συντήρησης.
*Η σταθερότητά του στα ταξίδια.
*Η ευελιξία του στην πόλη.
*Η ροπή του κινητήρα από χαμηλά.
*Η άνετη σέλα (και για συνεπιβάτη).

## Μειονεκτήματα.
*Έλλειψη κεντρικού σταντ (διαθέτει μόνο πλευρικό)
*Ο ανεμοθώρακας.

## Εξωτερικοί σύνδεσμοι

Κατηγορία:Μοντέλα μοτοσικλετών Suzuki
Verba volant, scripta manent

Η φράση «*Verba volant, scripta manent*» , η οποία στην ελληνική γλώσσα αποδίδεται ως "*τα λόγια πετούν, τα γραπτά μένουν*", είναι λατινική παροιμία που συμβουλεύει την αξία που έχει ένα γραπτό κείμενο που δεν μπορεί ν΄ αμφισβητηθεί έναντι του προφορικού λόγου που μπορεί αντίθετα ακόμα και να ανακληθεί ή να διαψευστεί ως μηδέποτε γενόμενος.

Συνηθέστερη σύγχρονη χρήση αυτής της φράσης είναι περιοριστικά το δεύτερο μέρος **scripta manent** όπου εξυπακούεται το πρώτο.

Αντίθετα όμως προς τη συμβουλή αυτής της παροιμίας υφίστανται περιοχές όπου ο προφορικός λόγος θεωρείται εθιμικά ιδιαίτερα ισχυρός με συνέπεια ο γραπτός ειδικότερα όταν αφορά κάποια μόνιμη υπόσχεση, ακόμα και να αποφεύγεται ως δηλωτικό προσβολής και υποτίμησης του υποσχόμενου επίφοβου για τυχόν αθέτηση.

## Λαογραφία
Στην Ελλάδα και συγκεκριμένα στην περιοχή της Κρήτης αλλά ιδιαίτερα της Μάνης, ο προφορικός λόγος έχει πολύ βαρύνουσα σημασία. Ακόμα και στη δεκαετία του 1980 πολλά αντικείμενα ακίνητης περιουσίας μεταβιβάζονταν δια του προφορικού λόγου παρουσία μαρτύρων και στη συνέχεια συντάσσονταν σχετικά έγγραφα (συμβόλαια) «για την ικανοποίηση ανάγκης του κράτους» (οικονομικών υπηρεσιών) όπως υποστήριζαν οι ίδιοι και όχι δικής τους.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.18ος, σελ.1051.

Κατηγορία:Λατινικές φράσεις
Πανεπιστήμιο της Γάνδης

Το **Πανεπιστήμιο της Γάνδης** () είναι πανεπιστήμιο στην πόλη της Γάνδης, στο Βέλγιο. Βρίσκεται στην Ανατολική Φλαμανδική πόλη της Γάνδης (Gent). Είναι ένα πλουραλιστικό εκπαιδευτικό ίδρυμα. Το πανεπιστήμιο έχει περίπου 32.000  φοιτητές και 7.100 ακαδημαϊκό προσωπικό. Πρύτανης από το 2017 είναι ο *Rik Van de Walle*.

## Ίδρυση
Το πανεπιστήμιο της Γάνδης ιδρύθηκε το 1817.

## Σχολές

Το πανεπιστήμιο απαρτίζεται από 11 Σχολές.
* Σχολή Φιλολογίας και Φιλοσοφίας
* Νομική Σχολή
* Σχολή Θετικών Επιστημών
* Σχολή Ιατρικής και Επιστημών Υγείας
* Πολυτεχνική Σχολή
* Σχολή Οικονομικών Επιστημών και Διοίκησης Επιχειρήσεων
* Κτηνιατρική Σχολή
* Σχολή Ψυχολογίας και Παιδαγωγικών Επιστημών
* Σχολή Βιοτεχνολογίας( *Faculty of Bio-science Engineering*)
* Σχολή Φαρμακευτικών Επιστημών 
* Σχολή Πολιτικών και Κοινωνικών Επιστημών

## Διεθνής Κατάταξη

Η ιστοσελίδα *Times Higher Education* το κατατάσσει τα 200 καλύτερα πανεπιστήμια του κόσμου. Το Πανεπιστήμιο της Γάνδης βρισκόταν το 2011 στη 192η θέση.

Σύμφωνα με την *Ακαδημαϊκή ταξινόμηση των παγκόσμιων πανεπιστημίων (Academic Ranking of World Universities)* για το 2010, το πανεπιστήμιο ταξινομήθηκε στη θέση 90.

Σύμφωνα με το ρωσικό *Global University Ranking* κατατάσσεται επίσης μεταξύ των 95 κορυφαίων πανεπιστημίων στον κόσμο.

## Διάσημοι απόφοιτοι
* Υβ Λετέρμ, Πρωθυπουργός Βελγίου, Νομική
* Ζάκ Ρόγκ, Πρόεδρος Διεθνούς Ολυμπιακής Επιτροπής, Ιατρική
* Γκι Φερχόφστατ, Πρώην Πρωθυπουργός Βελγίου

## Παραπομπές


## Εξωτερικοί σύνδεσμοι
* 
*  

Γανδη
Χρυσό έκτυπο έλασμα (Θησέας και Μινώταυρος)

Το **χρυσό έκτυπο έλασμα με Θησέα και Μινώταυρο** είναι αρχαιολογικό εύρημα από την Κόρινθο που φυλάγεται στα αρχαιολογικά Μουσεία του Βερολίνου. Έχουν βρεθεί συνολικά πέντε πανομοιότυπα ελάσματα με αυτή τη παράσταση.

## Περιγραφή
Το εξαιρετικά λεπτό αυτό έλασμα έχει σχήμα τετράγωνο και είναι από χρυσάφι. Παρουσιάζει μια σκηνή μάχης, κατά την οποία ένας άνδρας σκοτώνει με το σπαθί του ένα μονόκερο μυθικό πλάσμα με ανθρώπινο σώμα και κεφάλι ταύρου. Ο άνδρας έχει ακινητοποιήσει τον εχθρό του κρατώντας το με το αριστερό του χέρι από το μοναδικό κέρας, ενώ με το δεξί χειρίζεται το σπαθί. Το πληγωμένο τέρας αμύνεται με το δεξί, ενώ με το αριστερό αρπάζει το φονικό σπαθί που του τρυπάει το θώρακα. Πίσω από τον άνδρα στέκει μία γυναίκα, η οποία τον ενθαρρύνει στο έργο του. Ο νεαρός άνδρας παρουσιάζεται χωρίς γενειάδα, με σχεδόν την ίδια μορφή όπως και η γυναίκα. Η πλούσια κόμη καταλήγει μακρυά και σκεπάζει τους ώμους. Η γυναίκα φοράει μακρύ ένδυμα

## Ερμηνεία
Πρόκειται για την αρχαιότερη αναπαράσταση του μύθου του Θησέα που σκοτώνει τον Μινώταυρο, και διαφέρει σημαντικά από τις μεταγενέστερες παραστάσεις, τις οποίες συναντούμε σε αγγειογραφίες της Χαλκίδας και της Αττικής. Ο Μινώταυρος στέκει όρθιος, ενώ στην κλασική εποχή τον συναντούμε σε στάση γονατιστή να αμύνεται. Επίσης ο Θησέας αντί να φοράει χιτώνα ή δέρμα, έχει το χαρακτηριστικό μινωικό κάλυμμα που περιζώνει την μέση, όπως το συναντούμε στην Κρήτη την εποχή του χαλκού. Η γυναίκα είναι η Αριάδνη, η οποία στο δεξί χέρι κρατάει τον χαρακτηριστικό μίτο.

## Ιστορική τοποθέτηση
Το χάλκινο έλασμα χρονολογείται πριν τον 8ο αιώνα π.Χ. και είναι έργο αττικού ή κορινθιακού εργαστηρίου με ανατολική επιρροή. Χρησίμευσε ως ταφικός στολισμός κάποιου νεκρού, και αφού δεν έχει οπές για να ήταν ραμμένο, θεωρείται ότι απλά ήταν τοποθετημένο μαζί με άλλα χρυσά ελάσματα που βρέθηκαν μαζί, επάνω στον νεκρό.

## Πηγές
* Α. Φουρτβέγκλερ: Archaischer Goldschmuck. Αρχαιολογική Εφημερίδα (1884), Γερμανικό αρχαιολογικό Ινστιτούτο

Κατηγορία:Έργα γλυπτικής
Κατηγορία:Αρχαία τέχνη
Κατηγορία:Αρχαία Κόρινθος
Κατηγορία:Θησέας
Κατηγορία:Εκθέματα στο Νησί των Μουσείων, Βερολίνο
Αρχαία Μαγνησία

μικρογραφία|350x350εσ|Χάρτης της αρχαίας Θεσσαλίας. Η Μαγνησία βρίσκεται στα δεξιά.
[μικρογραφία|Παραλία στο [Αρτεμίσιο Εύβοιας|Ακρωτήριο Αρτεμισίου Ευβοίας. Σε απόσταση φαίνονται βουνά της Μαγνησίας. ]]
Στην Αρχαιότητα, η **Μαγνησία** () ήταν μια περιοχή της Αρχαίας Ελλάδας. Η αρχαία Μαγνησία ανήκει στην αρχαία Θεσσαλία. Οι πρώτοι κάτοικοι της αρχαίας Μαγνησίας ήταν οι Μάγνητες. Τα όρια της αρχαίας Μαγνησίας αντιστοιχούν περίπου στα σημερινά όρια του νομού Μαγνησίας. Οι Μάγνητες ήταν μέλη της Αμφικτυονίας και εγκαταστάθηκαν στην περιοχή επί Ομηρικής εποχής. Επίσης, οι Μάγνητες αναφέρονται στην *[[Ιλιάδα]]*. Επίσης, λέγεται ότι οι Θεσσαλιοί Μάγνητες ίδρυσαν τις ασιατικές αποικίες Μαγνησία του Σιπύλου και Μαγνησία του Μαιάνδρου. 

## Παραπομπές

## Βιβλιογραφία

* 
Κατηγορία:Ιστορικές περιοχές της Ελλάδας
*
Relapse

Το ***Relapse*** είναι το έκτο στούντιο άλμπουμ του Αμερικανού ράπερ Eminem, που κυκλοφόρησε στις 15 Μαΐου 2009 από την Interscope Records.

## Λίστα κομματιών

;Sample credits
*Το "Insane" περιέχει παρεμβολές από το "Jock Box" των The Skinny Boys
*Το "Same Song & Dance" περιέχει μια παρεμβολή του "One" από τους Metallica
*Το "We Made You" περιέχει μια παρεμβολή του "Hot Summer Nights" από τον Walter Egan
*Το "Beautiful" περιέχει αποσπάσματα από το "Reaching Out" των Rock Therapy
*Το "Crack a Bottle" περιέχει παρεμβολές από το "Mais dans ma lumière" του Mike Brant

## Ιστορία κυκλοφορίας

## Παραπομπές


## Εξωτερικοί συνδέσμοι
* *[http://www.metacritic.com/music/relapse/critic-reviews Relapse]* στο Metacritic
* *[http://www.discogs.com/Eminem-Relapse/master/100118 Relapse]* στο Discogs

Κατηγορία:Άλμπουμ του 2009
Κατηγορία:Δισκογραφία του Eminem
Κατηγορία:Άλμπουμ με παραγωγή από τον Eminem
Κατηγορία:Άλμπουμ με παραγωγή από τον Dr. Dre
Κατηγορία:Άλμπουμ με παραγωγή από τον Mark Batson
Κατηγορία:Horrorcore άλμπουμ
Κατηγορία:Άλμπουμ από την Aftermath Entertainment
Κατηγορία:Άλμπουμ από την Interscope Records
Κατηγορία:Άλμπουμ από την Shady Records
Κατηγορία:Άλμπουμ από την Interscope-Geffen-A&M
Πόρτες Αχαΐας

Οι **Πόρτες** είναι χωριό της Αχαΐας, ευρισκόμενο σε μια ημιορεινή περιοχή στις πλαγιές του όρους Σκόλλις, σε υψόμετρο 365 μέτρα κοντά στα νοτιοδυτικά όρια του νομού. Σύμφωνα με το Πρόγραμμα Καλλικράτης από την 1η Ιανουαρίου του 2011 ανήκει στο νεοπαγή Δήμο Δυτικής Αχαΐας, ενώ την περίοδο 1997-2010, βάσει του Σχεδίου Καποδίστριας, ανήκε στον πρώην Δήμο Ωλενίας. Εγγύς του είναι τα χωριά Σαντομέρι και Βελιτσές από την πλευρά της Αχαΐας και η Βάλμη από την Ηλεία ενώ κοντά στο χωριό βρίσκεται και η τεχνητή λίμνη Πηνειού.

## Ιστορία
Νότια του οικισμού των Πορτών έχει βρεθεί και ανασκαφτεί μυκηναϊκό νεκροταφείο. Στην περιοχή διασώζονται σήμερα τα ερείπια κάστρου, χτισμένο το 14ο αιώνα από Φράγκους του Πριγκιπάτου της Αχαΐας, που περιλάμβανε οχυρωμένο μεσαιωνικό οικισμό.

Η περιοχή του χωριού εμφανίζεται ως τιμάριο στα 1391. Το χωριό αναφέρεται για πρώτη φορά το 1461 σε κατάστιχο, που βρίσκεται στη βιβλιοθήκη της Σόφιας της Βουλγαρίας, όπου εμφανίζεται να έχει 82 κατοίκους. Εμφανίζεται επίσης στην ενετική απογραφή του 1689 να έχει 112 κάτοικους, αλλά και σε κατάσταση χωριών του 1697. Το 1700, σύμφωνα με την ενετική απογραφή του Φραντσέσκο Γκριμάνι, στις Πόρτες ζούσαν 59 οικογένειες.

Στα 1885 αναφέρεται ότι ο οικισμός απείχε τότε τεσσερισήμισι ώρες δρόμο από την Κάτω Αχαΐα, την έδρα του τότε Δήμου Δύμης.

Με το ΦΕΚ 256Α της 28/08/1912 συστήνεται η κοινότητα *Πορτών*. Αργότερα, η πρώτη ονομασία του οικισμού **Πόρταις** διορθώνεται σε **Πόρται** στις 16/10/1940.

## Δημογραφική εξέλιξη
Ενδεικτικά, η πρόσφατη δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Λοιπά στοιχεία
Από το όνομα του χωριού έχει ονομαστεί μια κορυφή του όρους Σκόλλις ως "Πορταϊκό βουνό", ενώ με την ονομασία "Πορτοβούνι" καλείται ολόκληρο το βουνό της Σκόλλιδος -από τους κατοίκους του χωριού κυρίως. Στην περιοχή υπάρχει το αναρριχητικό πεδίο του όρους Σκόλλις. Κύρια δραστηριότητα των κατοίκων του χωριού είναι η κτηνοτροφία και η γεωργία.

## Δείτε επίσης
* Κάστρο των Πορτών

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* ''Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού'', Εκ του Τυπογραφείου του Υπουργείου των Στρατιωτικών, Εν Αθήναις 1885.
* Πραγματικός και μόνιμος πληθυσμός της απογραφής 1991 και 2001. Εθνική Στατιστική Υπηρεσία. Ανακτήθηκε από το αρχειοθετημένο πρωτότυπο: 22/07/2011.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Πορτών Αχαΐας. eetaa.gr. Ανακτήθηκε: 02/11/2017.
* Ε.Ε.Τ.Α.Α. - Διοικητικές μεταβολές Κοινότητας Πορτών Αχαΐας. eetaa.gr. Ανακτήθηκε: 02/11/2017.
* Πόρτες Αχαΐας. wikimapia.org

Πόρτες
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Recovery

Το ***Recovery*** είναι το έβδομο στούντιο άλμπουμ του Αμερικανού ράπερ Eminem, που κυκλοφόρησε στις 18 Ιουνίου 2010, από την Shady Records, την Aftermath Entertainment και την Interscope Records. Κέρδισε το Βραβείο Grammy ως το καλύτερο ραπ άλμπουμ της  χρονιάς 2010 και το τραγούδι "Not Afraid" βγήκε ως το καλύτερο σόλο τραγούδι της ραπ..Είναι το καλύτερο σε πωλήσεις άλμπουμ του 2010 καθώς πούλησε 5.7 εκατομμύρια αντίτυπα παγκοσμίως.

## Λίστα κομματιών

(co.) Co-producer
(add.) Additional production

;Sample credits
Πληροφορίες από τις σημειώσεις του *Recovery* άλμπουμ:

*Το "Cold Wind Blows" περιέχει στοιχεία από το "Patriotic Song" σε ερμηνεία του Gringo
*Το "On Fire" περιέχει ένα sample του "Peace and Love" όπως το ερμήνευσε από τον Mandrill.
*Το "Going Through Changes" περιέχει ένα sample από το "Changes" των Black Sabbath
*Το "No Love" περιλαμβάνει ένα sample από το "What Is Love" που ερμηνεύει ο Haddaway
*Το "Space Bound" περιλαμβάνει παρεμβολές των τραγουδιών "Song for Bob" των Νικ Κέιβ και Γουόρεν Έλις, (χωρίς πίστωση) και "Drive" των R.E.M. (χωρίς πίστωση)
*Το "You're Never Over" περιέχει ένα δείγμα του "Cry Little Sister" του Τζέραρντ ΜακΜάχον
*Το "Untitled" περιλαμβάνει ένα sample από το "You Don't Own Me" όπως το ερμήνευσε η Λέσλι Γκορ.

## Παραπομπές


## Εξωτερικοί συνδέσμοι
* 
* To Recovery στο Discogs

Κατηγορία:Άλμπουμ του 2010
Κατηγορία:Δισκογραφία του Eminem
Κατηγορία:Άλμπουμ με παραγωγή από τον Eminem
Κατηγορία:Άλμπουμ με παραγωγή από τον Dr. Dre
Κατηγορία:Άλμπουμ με παραγωγή από τον Mark Batson
Κατηγορία:Άλμπουμ με παραγωγή από τον Denaun Porter
Κατηγορία:Άλμπουμ από την Aftermath Entertainment
Κατηγορία:Άλμπουμ από την Interscope Records
Κατηγορία:Άλμπουμ από την Shady Records
Κατηγορία:Άλμπουμ από την Interscope-Geffen-A&M
Παναθηναϊκός αμφορέας (Σπάρτη)

Ο **Παναθηναϊκός αμφορέας** που φιλοξενείται στο Αρχαιολογικό Μουσείο Σπάρτης είναι αρχαιολογικό εύρημα από τον ναό της Αθηνάς Χαλκιοίκου της Σπάρτης.
## Περιγραφή
Βρέθηκε θρύμματα και ανασυγκροτήθηκε. Λείπει ένα χερούλι, και το κάτω μέρος του βάζου, εκτός από μερικά τμήματα του ποδιού. Στην έμπροσθεν όψη βλέπουμε την Αθηνά, αν και το ήμισυ του σώματος, καθώς και το χέρι που κρατάει το δόρυ, λείπουν. Την ασπίδα διακοσμεί μία σειρήνα προς τα δεξιά. Τα πλευρικά φίδια της αιγίδας είναι μεγαλόσχημα και καλώς σχηματισμένα, ενώ τα λέπια είναι πολύ αμυδρά ζωγραφισμένα. Στον αριστερό κίονα βλέπουμε ένα πετεινό, ενώ από τον δεξιό κίονα λείπει το άνω μέρος. Ένα μέρος της επίσημης επιγραφής που σώζεται, μαρτυρεί το γνήσιο του αμφορέα: *...ΝΕΘΕΝΑΘΛΟ...*. 
Στην πίσω άποψη βλέπουμε μια σκηνή αρματοδρομίας. Ένα τέθριππο καλπάζει με ταχύτητα προς τα αριστερά. Ο γενειοφόρος οδηγός φοράει μακρύ λευκό ένδυμα με ερυθρούς σταυρούς στο στήθος. Οι τροχοί είναι ζωγραφισμένοι σε σχήμα ελλειψοειδές, και το όλο άρμα φαίνεται κάπως συμπιεσμένο. Οι κεφαλές των αλόγων είναι μικρές, τα ποδάρια μακρότερα του κανονικού, ενώ τα σώματα είναι λιγνά. Μπροστά από το τέθριππο βρίσκεται ένας λευκός κίονας με βάση. Μια άλλη επιγραφή κάτω από την αγγειογραφία της έμπροσθεν όψης υποδεικνύει μάλλον ότι ο αμφορέας αφιερώθηκε από τον νικητή των Παναθηναίων στη Χαλκίοικο Αθηνά. Είναι μια σπάνια περίπτωση, αν όχι μοναδική αφιερωμένου παναθηναϊκού αμφορέα στη θεά Αθηνά.

## Πηγές

* 
* 

## Παραπομπές


Κατηγορία:Αρχαϊκή τέχνη
Κατηγορία:Μελανόμορφος ρυθμός
Κατηγορία:Παναθηναϊκός αμφορέας
Κατηγορία:Αρχαιολογικό Μουσείο Σπάρτης
515
Κατηγορία:Αρχαιολογικά ευρήματα στη Λακωνία
Σφήκα αραχνών

Οι σφήκες της οικογένειας **Pompilidae** (Πομπιλίδες) αποκαλούνται και **σφήκες αραχνών** (στη Νότιο Αφρική, κάποια είδη αναφέρονται και ως *marabunta* ή *maribondo*, αν και αυτά τα ονόματα μπορούν να χρησιμοποιηθούν για κάθε σφήκα με μεγάλο κεντρί). Η οικογένεια αυτή είναι πολυπληθής με 4.200 είδη σε 4 υποκατηγορίες. Όλα τα είδη είναι μοναχικά, και τα περισσότερα αιχμαλωτίζουν και παραλύουν θηράματα. Ωστόσο μέλη της υποοικογένειας *Ceropalinae* είναι παράσιτα-κλέφτες άλλων σφηκών, ή παράσιτα ζωντανών αραχνών.

## Παραπομπές



Κατηγορία:Πομπιλίδες
Παγωμένη λεμονάδα

Η ***Παγωμένη λεμονάδα*** (αγγλικά: *Lemonade Mouth*) είναι μια μουσική και δραματική τηλεταινία του 2011 βασισμένη στο ομώνυμο βιβλίο του Mark Peter Hughes. Σκηνοθετήθηκε από την Πατρίσια Ρίγκεν, γράφτηκε από την Έιπριλ Μπλερ, και πρωταγωνιστούν οι Μπρίτζιτ Μέντλερ, Άνταμ Χικς, Χέιλι Κιγιόκο, Ναόμι Σκοτ και Μπλέικ Μάικλ. Είναι παραγωγή του Disney Channel, και διηγείται την ιστορία πέντε μαθητών λυκείου, οι οποίοι συναντιούνται ενώ είναι τιμωρημένοι, και σχηματίζουν ένα μουσικό συγκρότημα μέσω του οποίου υπερασπίζονται των προσωπικών τους πεποιθήσεων και των συλλογικών τους αναζητήσεων.

Η πρεμιέρα της ταινίας προβλήθηκε στις 15 Απριλίου 2011 στο Disney Channel. Έλαβε γενικά θετικές κριτικές, και επαινέθηκε για τις αναφορές σε θέματα ειλικρίνειας, ακεραιότητας και ατομικής έκφρασης, και για την έμφαση στη σημασία της τέχνης, της οικογένειας και της φιλίας. Άλλες κριτικές την περιέγραψαν ως μια «τυπική αθώα ταινιούλα του Disney channel» Το soundtrack κυκλοφόρησε στις 12 Απριλίου 2011. Σύμφωνα με το «The View», λέγεται ότι επίκειται και δεύτερη ταινία *Lemonade Mouth*.

## Παραπομπές


## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 2010
Κατηγορία:Τηλεταινίες
Κατηγορία:Αγγλόφωνες ταινίες
Κατηγορία:Ταινίες του 2011
Κατηγορία:Αμερικανικές μουσικές δραματικές ταινίες
Κατηγορία:Αμερικανικές εφηβικές δραματικές ταινίες
Κατηγορία:Ταινίες γυρισμένες στο Νέο Μεξικό
Αββαείο του Μελκ

Το **Αββαείο του Μελκ** (γερμανικά: *Stift Melk*) βρίσκεται στην πόλη Μελκ της βορειοανατολικής Αυστρίας και στη συμβολή του ποταμού Μελκ με τον Δούναβη. 

Ο μαργράβος της Κάτω Αυστρίας Λεοπόλδος Α΄ χρησιμοποίησε ως έδρα του το κάστρο της Μελκ το 976. Οι διάδοχοί του εμπλούτισαν τον πύργο με πολύτιμα αντικείμενα. Το 1089 ο Λεοπόλδος Β΄ μεταβίβασε το κάστρο σε Βενεδικτίνους μοναχούς από το Λάμπαχ. Έκτοτε οι Βενεδικτίνοι παρέμειναν στο χώρο αυτό. Τον 12ο αιώνα η μονή συνδέθηκε με κάποια σχολή με αποτέλεσμα στη βιβλιοθήκη της να συρρεύσουν αλλά και να δημιουργηθούν πολλά πολύτιμα χειρόγραφα. Τον 15ο αιώνα η μονή αποτέλεσε το κέντρο μιας από τις σημαντικότερες μεταρρυθμίσεις της μεσαιωνικής περιόδου, την αποκαλούμενη "Μεταρρύθμιση της Μελκ" και είχε στενούς δεσμούς με τους ουμανιστές του πανεπιστημίου της Βιέννης.

Το σημερινό επιβλητικό αββαείο των Βενεδικτίνων, στην κορυφή ενός απότομου βραχώδους λόφου, οικοδομήθηκε μεταξύ των ετών 1702 και 1736 πάνω στα ερείπια ενός παλαιότερου αββαείου. Τα σχέδια σε στυλ μπαρόκ εκπόνησε ο  διάσημος Αυστριακός αρχιτέκτονας Γιάκομπ Πραντάουερ (Jacob Prandtauer, 1660 – 1726). Είναι το μεγαλύτερο θρησκευτικό κτίσμα μπαρόκ αρχιτεκτονικής στην Αυστρία και τη Γερμανία. 

Η έξοχη εσωτερική διακόσμηση του αββαείου είναι φιλοτεχνημένη από τον Γιόζεφ Μούνγκεναστ (Joseph Munggenast, 1680 – 1741), ανιψιό του Πραντάουερ, ο οποίος συνέχισε τις εργασίες του και μετά το θάνατο του θείου του. Μέρος της διακόσμησης είχε ανατεθεί στον Αντόνιο Μπεντούτσι (Antonio Beduzzi, 1675 – 1735), θεατρικό σκηνογράφο από τη Βιέννη, ενώ οι μπαρόκ τοιχογραφίες και οι χρυσοποίκιλτες μορφές αγγέλων ανήκουν στον Πάουλ Τρόγκερ (Paul Troger, 1698 – 1762). Μια πυρκαγιά που ξέσπασε το 1736 κατέστρεψε όλες τις οροφές, τους πύργους και πολλές αίθουσες του αββαείου. Μεγάλης έκτασης αναστηλώσεις άρχισαν το 1746.

Το αββαείο της Μελκ αναφέρεται ως "έδρα" του βενεδεκτίνου μοναχού Άντσο (Adso), ενός εκ των δύο ηρώων του μυθιστορήματος «Το όνομα του Ρόδου» του Ουμπέρτο Έκο.

## Παραπομπές


## Πηγές
• “1001 Buildings You Must See Before You Die”, p. 211: Melk Abbey, General Editor Mark Irving, Cassell Illustrated, London, 2008.

## Εξωτερικοί σύνδεσμοι

* η επίσημη ιστοσελίδα του Αββαείου Μελκ 

Κατηγορία:Μοναστήρια στην Αυστρία
Κατηγορία:Κτίρια και κατασκευές στην Αυστρία